Všeobecne

Pokyny k vyplneniu žiadosti príjemcu pomoci o platbu

Vyplňuje príjemca štátnej pomoci
•	Príjemca pomoci vyplní formulár žiadosti za predpokladu, že pre projekt je schválený príspevok zo štrukturálnych fondov – ERDF, ESF, EAGGFu a FIFG a je podpísaná zmluva na projekt.
•	Žiadosť je predkladaná príjemcom pomoci príslušnému riadiacemu orgánu alebo sprostredkovateľskému orgánu pod riadiacim orgánom v súlade so  zmluvou o poskytnutí nenávratného finančného príspevku.
•	Všetky údaje uvedené v žiadosti musia byť v súlade so zmluvou o poskytnutí nenávratného finančného príspevku.
•	Žiadosť sa vyplňuje elektronicky, rukou vyplňované žiadosti nebudú akceptované.

Upozornenie: Z dôvodu neúplného alebo nedostatočného vyplnenia predpísaných polí v žiadosti môže byť
          platba príjemcovi pomoci oneskorená. 
 
•	Štrukturálny fond: Uviesť príslušný štrukturálny fond ERDF, ESF, EAGGFu a FIFG, v rámci ktorého bude čerpaný príspevok.
•	Program: Uviesť názov operačného programu (Sektorový operačný program Priemysel a služby, Sektorový operačný program Ľudské zdroje, Sektorový operačný program Poľnohospodárstvo a rozvoj vidieka, Operačný program Základná infraštruktúra), resp. programového dokumentu (Jednotný programový dokument NUTS II Bratislava Cieľ 2, Jednotný programový dokument NUTS II Bratislava Cieľ 3, Program iniciatívy Spoločenstva EQUAL ).
•	Priorita: Uviesť číslo a názov priority v súlade so zmluvou o poskytnutí nenávratného finančného príspevku.
•	Opatrenie: Uviesť číslo a názov opatrenia v súlade so zmluvou o poskytnutí nenávratného finančného príspevku.
•	Podopatrenie: Uviesť číslo a názov podopatrenia v súlade so zmluvou o poskytnutí nenávratného finančného príspevku.

1 Identifikácia príjemcu pomoci

•	Uviesť názov príjemcu pomoci, adresu (ulica, obec, PSČ).
•	Uviesť identifikačné číslo a daňové identifikačné číslo organizácie. Príjemca pomoci - fyzická osoba uvedie ako daňové identifikačné číslo svoje rodné číslo. Príjemca pomoci - právnická osoba uvedie ako daňové identifikačné číslo svoje identifikačné číslo organizácie.

2 Identifikácia projektu

•	Uviesť plný názov projektu.
•	Uviesť kód projektu v súlade so zmluvou o poskytnutí nenávratného finančného príspevku.
•	Uviesť kód projektu v súlade so zmluvou o poskytnutí nenávratného finančného príspevku.

3 Druh žiadosti

•	Typ platby označiť v príslušnom políčku znakom „x“. 
•	Poradové číslo žiadosti zodpovedá poradiu predkladania žiadostí príjemcom pomoci.
•	Vystavená dňa: Uviesť dátum vystavenia žiadosti príjemcom pomoci v tvare dd/mm/yyyy 
(napr. 15/03/2004).

4 Identifikácia bankového účtu

•	Uviesť plný názov banky/finančnej inštitúcie v súlade so zmluvou o poskytnutí nenávratného finančného príspevku.
•	Uviesť plnú adresu banky/finančnej inštitúcie (ulica, obec, PSČ).
•	Uviesť presné číslo účtu a kód banky v súlade so zmluvou o poskytnutí nenávratného finančného príspevku.  

5 Zoznam uhradených výdavkov

•	Stĺpec (1) Uviesť názov výdavku.
•	Stĺpec (2) Uviesť číslo faktúry.
•	Stĺpec (3) Uviesť výšku výdavku bez DPH v slovenských korunách.
•	Stĺpec (4) Uviesť výšku DPH v slovenských korunách.
•	Stĺpec (5) Súčet stĺpca (3) + (4).
•	Stĺpec (6) Uviesť sumu oprávneného výdavku.
•	Stĺpec (7) Uviesť sumu neoprávneného výdavku.
•	V kompetencii riadiaceho orgánu / sprostredkovateľského orgánu pod riadiacim orgánom je rozhodnutie doplniť zoznam uhradených výdavkov o stĺpec 8 – Oprávnený výdavok RO/SORO
•	V kompetencii riadiaceho orgánu / sprostredkovateľského orgánu pod riadiacim orgánom je rozhodnutie doplniť zoznam uhradených výdavkov o stĺpec 9 – Neoprávnený výdavok RO/SORO

6 Platba príspevku

•	Uviesť obdobie, ku ktorému sa vzťahuje platba uhradených oprávnených výdavkov v súlade so zmluvou o poskytnutí nenávratného finančného príspevku.
•	Pri prvej žiadosti dátum začatia obdobia pre platbu príspevku musí byť neskorší ako oficiálny dátum začatia projektu uvedený v sekcii 4. Identifikácia projektu.
•	V nasledujúcej žiadosti uviesť dátum začatia obdobia pre platbu príspevku ako dátum dňa, ktorý nasleduje po dni s konečným dátumom uvedeným v poslednej predkladanej žiadosti.
•	Pri žiadosti o záverečnú platbu uviesť konečný dátum pre obdobie platby príspevku nie neskorší ako oficiálny dátum ukončenia projektu.
•	Uviesť celkovú výšku príspevku (príspevok Európskych spoločenstiev a príspevok zo štátneho rozpočtu) .

7 Odhad dvoch nasledovných žiadostí o platbu

•	Odhad slúži riadiacemu orgánu/sprostredkovateľskému orgánu pod riadiacim orgánom  pre lepšie naplánovanie budúcich výdavkov.
•	Príjemca pomoci uvedie odhadovanú sumu nasledujúcich dvoch žiadostí o platbu pre nasledovné dva termíny, stanovené v zmluve o poskytnutí nenávratného finančného príspevku.
•	Odhadované sumy nie sú pre príjemcu pomoci záväzné, ale musia byť v súlade s finančným plánom uvedeným v zmluve.

8 Čestné prehlásenie

•	Štatutárny orgán/zástupca príjemcu pomoci potvrdí pečiatkou a vlastným podpisom žiadosť.
•	Príjemca pomoci - fyzická osoba potvrdí žiadosť pečiatkou a vlastným podpisom. 

9 Zoznam príloh

•	Uviesť poradové číslo a názov v štruktúre stanovenej tabuľkou. 
•	Príjemca pomoci predkladá účtovné doklady (faktúry alebo obdobné doklady rovnocennej dôkaznej hodnoty) v zmysle definície uvedenej v časti 2. materiálu.

Posledná strana: Vypĺňa riadiaci orgán alebo sprostredkovateľský orgán pod riadiacim orgánom a platobná jednotka.

•	RO/SORO: Uviesť názov riadiaceho orgánu alebo sprostredkovateľského orgánu pod riadiacim orgánom v súlade so zmluvou o poskytnutí nenávratného finančného príspevku na schválený projekt.
•	Platobná jednotka: Uviesť názov platobnej jednotky.
•	V prípade potreby môže byť posledná strana vyplnená viacnásobne.